钦定古今图书集成/明伦汇编/交谊典/第072卷 > 《远行送将归赋》〈有序〉宋·陈普
## 钦定古今图书集成/明伦汇编/交谊典/第072卷 > 《远行送将归赋》〈有序〉宋·陈普

余寓杭，友人杨孔璋告余以先归赋《采薇》以见赠，读之骎骎乎不滓矣。余因《九辩》首句，适与吾今日之事合，遂聊以题吾送别之篇曰《远行送将归》，以为《采薇》之答。

“芙蓉江边兮日凄凄，暮云无燕兮南雁飞。飞憭栗兮
远行，登山临水兮送将归。归兮归兮何所载兮，束书
凄凉以寂寥。”屈原《骚》《紫阳易》兮此何所有，嗟意足而
气骄。去家而泛江湖兮，日月半乎岁周。东探禹穴兮，
登秦望而窥浟浟。笑句践宇宙狭兮，吊《兰亭》仓卒为
荒丘。西涉浙湍兮，出三吴而见淮山。盘龙踞虎，石怒
“角而撑髯兮，顾甘困卧而摧颓。奔淙舂突乎足下兮，
兹流何日而安安。北渡乌江兮，问项籍何儿女。独夫
而争天下兮，蝼螘而负万石之钟簴。千金万户岂能
得汝头兮？上帝之孥，戮汝两淮。一目千里兮，耒耜戢
戢不知为谁耕。坐城中者谁兮，得无耳塞而目盲。奈
汝辙鲋何兮，迟我不知几年。为汝挽《西江》。”历历山川
与古今兮，嗟心郁结而莫舒。宇宙之大诚足以助吾
浩然兮，其如茕独鳏寡之为鱼。悠悠当世之人兮，坐

摘南鬻断发而取赢馀。欲于此而容吾足兮，如衣缝
掖表𫄨绤。西之裸国而卜居，身既靡所措兮，匪采薇
其焉往？嗟予与子同兮，子独归而我犹海之上。归理
松竹兮收集猿鹤，朝诵《中庸》兮，夜读《大学》。余将奔随
乎其后兮，期共老乎丘壑。